ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 6-МИ / 19.09.2019г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **19 септември 2019 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

- Проекти на решения по реда на тяхното гласуване

1. Изменение на Решение №5-МИ/ 10.09.2019г.: ОТНОСНО : Oпределянe и обявяване на номерата на изборните райони в Община Благоевград , при произвеждане на изборите за общински съветници и за кметове на 27 октомври 2019 г.

2 Писма от ЦИК

* Писмо относно защита на лични данни;
* Писмо относно ред за проверка на кандидатски листи;

Писмо относно изпращане на данни до Сметна палата;.

3 Писмо от КОМДОС

4.   Разни

5.  Доклад входяща поща

**ПРИСЪСТВАТ:**

Мартин Бусаров, Йордан Симонски, Мустафа Сирачки, Вилислав Балев, Биляна Петачка, Елена Панчева, Светослава Терзиянова-Михайлова, Елеонора Атанасова, Александра Стоянова, Илия Милев, Владимир Вачев

**ОТСЪСТВАЩИ**, Милена Велкова, Стоян Терзийски

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, добър ден, радвам се да ви видя

Предлагам следния дневен ред, ако някой има предложения да сподели.

Няма предложения.

По първа точка от дневния ред:

Мартин Бусаров: Колеги, докладвам ви постъпило писмо от Кмета на Община Благоевград, адресирано до Председателят на ОИК Благоевград и Председателят на ЦИК. Писмото получаваме в изпълнение на Решение№1131/18.09.2019г. на ЦИК. Знаете, ЦИК задължи кметовете на общини да публикуват списък на кметствата, в които следва да се произведат избори за кметове на кметства.

Както знаете, през изтеклата седмица имахме активна комуникация с колегите от ЦИК точно по повод на приложението на §17 и §153 от ПРЗ на ЗИДИК.

На предходно заседание ви запознах със становището на колегите от ЦИК. Съгласно писмото на кмета се оказва, че трябва да заличим три изборни района, които сме определили като райони с избор на кмет на кметства. Това са селата Хърсово, Габрово и Делвино. По принцип, при справка в НБД е видно, че в тези три населени места , населението е над 350 души към 16.07.2019г. – датата на Указа на Президента за насрочване на изборите на 27.10.2019г. Проблемът идва от там, че през 2015г. тези населени места не са придобили статут на кметства по силата на §17, тъй като са били с население под 100 души, и сега след като са над 350 души, се оказва, че §17 не може да бъде приложен втори път, а се прилага §153, който казва, че избори се провеждат само в тези кметства, които към датата на указа вече имат придобит статут на кметства. За съжаление, тези три села не са кметства към настоящия момент и това налага да коригираме нашето решение за определяне на изборните райони.

Предлагам да укажем на партиите, че не следва да подават предложение с кандидати за тези населени места.

Илия Милев: Колеги, съгласен съм да укажем на партиите, но нека да не е в решението, а да публикуваме съобщение на сайта с такъв текст.

Следва кратко обсъждане.

Мартин Бусаров:

Предлагам ви следния проект за решение:

РЕШЕНИЕ  
№ 91-МИ  
Благоевград, 19.09.2019

ОТНОСНО: Изменение на Решение № 5-МИ/ 10.09.2019г. на ОИК Благоевград относно: определянe и обявяване на номерата на изборните райони в Община Благоевград , при произвеждане на изборите за общински съветници и за кметове на 27 октомври 2019 г.

В ОИК Благоевград постъпи писмо от Кмета на Община Благоевград с изх. №43-00-3017/19.09.2019г., заведено под №125/19.09.2019г. във входящия регистър на ОИК. В писмото се съдържа информация относно това, кои населени места са със статут на кметства към датата на обнародване на Указа на Президента на Република България, с който са насрочени изборите на 27 октомври 2019г. Писмото е съгласно Решение №1131/18.09.2019г. на ЦИК. В ОИК Благоевград е постъпило писмо с изх.№МИ-15-297/16.09.2019г. на ЦИК, заведено с вх. № 103/16.09.2019г. във входящия регистър на ОИК. В писмото се съдържа отговор на поставен от ОИК Благоевград въпрос относно приложимостта на §17 от ПЗР на ЗИДИК и приложимостта на §153 от ПЗР на ЗИДИК.

На основание § 153 от ПЗР на ЗИДИК (обн., ДВ, бр. 39 от 2016 г., посл. изм. и доп., бр. 21 от 2019 г.) избори за кметове на кметства на 27 октомври 2019 г. се произвеждат само в тези кметства, които към 16 юли 2019 г. – датата на обнародване на Указа на президента за насрочване на изборите за общински съветници и за кметове отговарят на изискванията на чл. 16, т. 1 от Закона за административно-териториалното устройство на Република България.

За да бъдат произведени избори за кмет на кметство е необходимо да са налице следните условия:

1. населеното място да има статут на кметство (кметството може да включва няколко населени места);
2. в кметството да има над 350 души население по постоянен адрес.

ОИК Благоевград извърши справка относно броя на населението във всяко едно от кметствато, посочени в писмо с изх. №43-00-3017/19.09.2019г. на Кмета на Община Благоевград. Установи се броят на изборните райони, в които следва да се проведат избори за кметове на кметства в Община Благоевград.

На основание чл. 87, ал.1 т.1 и т.3  във връзка с чл. 404 ИК и Решение 571-МИ/ 26.07.2019г. и Решение №1031-МИ/18.09.2019г. на ЦИК, писмо от Кмет на Община Благоевград с изх.№43-00-3017/19.09.2019г., писмо от ЦИК с изх. № МИ-15-297./16.09.2019г.,  при спазване на законноустановения кворум , Общинската избирателна комисия  Благоевград

**РЕШИ:**

І. Изменя свое Решение № 5-МИ/ 10.09.2019г. на ОИК Благоевград относно: определянe и обявяване на номерата на изборните райони в Община Благоевград , при произвеждане на изборите за общински съветници и за кметове на 27 октомври 2019 г. , **като заличава следните изборни райони**, определени с посоченото решение на ОИК, както следва:

1. Отделен едномандатен изборен районза избор на кмет на кметство в община Благоевград , както следва:

**- кметство Габрово със следната номерация :** **010314204**

1. Отделен едномандатен изборен районза избор на кмет на кметство в община Благоевград , както следва:

**- кметство Горно Хърсово със следната номерация : 010317004**

1. Отделен едномандатен изборен районза избор на кмет на кметство в община Благоевград , както следва:

**- кметство Делвино със следната номерация : 010320540**

 Решението подлежи на обжалване пред Централната избирателна комисия в тридневен срок от обявяването му.

Колеги гласуваме.

При гласуването се получи следния резултат:

 Решението бе взето с 11 гласа *ЗА* и 0 гласа *ПРОТИВ*

Решението беше взето единодушно в 18.05часа.

Втора точка от дневния ред:

М.Бусаров: Колеги, докладвам постъпили писма от ЦИК с дати 16, 17, 18 и 19 .09. Обръщам внимание, че имаме писмо с указания как да извършваме проверка на кандидатските листи. Предоставям ви писмото, моля всеки член на ОИК да се запознае с него.

Писмо от ЦИК за личните данни – докладва Биляна Петачка:

Колеги, докладвам ви , че имаме указания от ЦИК да публикуваме указание за защита на личните данни. Предлагам да приемем протоколно решение, по силата на което да решим да ги публикуваме.

М.Бусаров: Колеги, подлагам на гласуване протоколно решение, с което да решим да публикуваме приложението към писмото на ЦИК.

При гласуването се получи следния резултат:

 Решението бе взето с 11 гласа *ЗА* и 0 гласа *ПРОТИВ*

Колеги имаме протоколно решение №1 от 19.09.2019г.

Давам думата на г-н Симонски.

*Колеги , моля да уредим график на дежурствата ни. Започват да текат срокове, нека сме организирани.*

*Моля , господин Симонски, да се занимае с графиците на дежурните.*

*Йордан Симонски:*

*Благодаря господин Председател,*

*Колеги, моля да попълните графиците до следващото ни редовно заседание.Заповядайте, слушам ви.*

*Следва кратко обсъждане на организационни въпроси и графици.*

Мартин Бусаров:

Колеги, благодаря за присъствието на всеки, предстоят ни организационни дейности, заемаме се заедно със секретаря Сирачки.

А с и това закривам днешното ни заседание.

Следващо заседание на ОИК 0103 Благоевград – ще бъдете уведомени допълнително.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: Секретар:

Мартин Бусаров Мустафа Сирачки